Diari Oficial de la Generalitat Valenciana


Sumari del DOGV 9876, del 21-06-2024 (2024/6038)

Extracte de la Resolució de 14 de juny de 2024, de la Conselleria d'Agricultura, Ramaderia i Pesca, per la qual es convoquen, per a l'exercici 2024, les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6038


Data del document
:   14-06-2024

Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Anàlisi jurídica

Extracte de la Resolució de 14 de juny de 2024, de la Conselleria d'Agricultura, Ramaderia i Pesca, per la qual es convoquen, per a l'exercici 2024, les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana. [2024/6038]  
BDNS (identif.): 768956.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: (https://www.infosubvenciones.es/bdnstrans/GE/es/convocatoria/768956)  
  
Primer. Persones Beneficiàries  
Podran rebre estes ajudes les persones físiques o jurídiques titulars d'establiments i activitats  
d'hostaleria i restauració en el territori de la Comunitat Valenciana que en el moment de presentar la sol·licitud estiguen inscrites en el Registre Sanitari d'Establiments Alimentaris Menors, regulat pel Decret 134/2018, de 7 de setembre, del Consell, pel qual es regula el Registre Sanitari d'Establiments Alimentaris Menors i el procediment d'autorització de determinats establiments, i que desenvolupen alguna de les categories següents:  
Restaurant.  
Cafeteria.  
Café, bar i saló-lounge.  
Servicis d'àpats i servici de menjar a domicili.  
Salons de banquets.  
Locals destinats a concerts o espectacles que disposen d'instal·lacions de restaurant o cafeteria.  
Establiments hotelers que disposen d'instal·lacions de restaurant o cafeteria.  
  
Segon. Objecte  
L'objecte de les ajudes previstes en el present extracte és el de subvencionar a aquells establiments d'hostaleria que incloguen en la seua carta un percentatge significatiu de productes emparats per les figures de qualitat agroalimentària de la Comunitat Valenciana.  
  
Tercer. Bases reguladores  
Orde 13/2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana. (DOGV 9605, 29.05.2023).  
  
Quart. Quantia  
Import 147.500,00 €.  
Este import podrà veure's incrementat de conformitat amb el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), sense necessitat de publicar una nova convocatòria, fins a un import màxim de 200.000 €, a càrrec a de la línia R23776251.  
  
Quint. Termini de presentació de les sol·licituds  
El termini de presentació de les sol·licituds de les ajudes serà de 15 dies hàbils a comptar des de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana.  
  
 València, 14 de juny de 2024.- El conseller d'Agricultura, Ramaderia i Pesca: José Luis Aguirre Larráuri.